**СЪОБЩЕНИЕ**

 **Община Севлиево** на основание чл.124б, ал.2 от Закона за устройство на територията, съобщава че със **Заповед № 371 от 29.04.2022г. на Кмета на Община Севлиево е разрешено:**

**Изработването на ПУП - План за застрояване /ПЗ/** за ПИ 46509.135.24 и ПИ 46509.135.29 по КККР на с. Малки Вършец, община Севлиево, област Габрово, като ПИ 46509.135.24 получи отреждане „за производствени и складови дейности“, а ПИ 46509.135.29 да получи отреждане „за ветеринарна лаборатория и други обслужващи и складови дейности“. Да се запази установената за територията на бившия стопански двор предимно производствена устройствена зона – „Пп“ – при следните устройствени показатели:

* **Начин на застрояване** – свободно;
* **Характер на застрояване** – ниско , с височина до 10м;
* **Максимална плътност на застрояване** – 80%;
* **Максимална интензивност на застрояване** – 2,5;
* **Минимална озеленена площ** – 20%, като поне 1/3 от нея да е с дървесна растителност.

Със заповедта е одобрено представеното от Възложителя Задание по чл.125 от ЗУТ.

**Обхват на устройствения проект**: **ПИ 46509.135.24 и ПИ 46509.135.29 по КККР на с. Малки Вършец, община Севлиево, област Габрово.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 29.04.2022г. на таблото за обявления в „Център за административно обслужване“ и е публикувано на Интернет страницата на Община Севлиево**.**